钦定古今图书集成/明伦汇编/家范典/第039卷 > 叶梦得石林家训 > 《孝友》
## 钦定古今图书集成/明伦汇编/家范典/第039卷 > 叶梦得石林家训 > 《孝友》

司马温公作《迂说》，其一章云：“迂叟之事君无他，长能
勿欺而已矣。事亲亦然。”此天下名言也。事君之道，汝
曹未易言也。且言事亲，吾见世人未尝能免于欺爱
子教训子，面从而不行，欺也；己有过失，隐寂使不闻，
欺也；有怀于中，避就不敢尽言，欺也；佯为美观之事，
未必出于情，欺也。曾子丧亲，水浆不入口者七日，而
“子吾亲无所用之情也。”曾子之孝则至矣，至于“难能
不可继”之行，欲以孝闻，则未尝尽其情也，然且自以
为过。夫死而过于难，犹且不敢，况生而欺之乎？今但
能闻教训而一一遵行，而不敢失坠，有过失，改悔不
复为，不求不闻，但有所怀，必尽告之，秋毫不敢隐为
人子所当为，不为人子所不当为，文饰以掠美，如是
亦可以言孝，则勿欺而已。推是心以施之，君安有二
道哉？今汝兄弟五人，能如吾所以处二姑氏，则吾门
户犹未艾也。